ai4bharat/Pralekha huggingface dataset:
உள்துறை அமைச்சகம்
காவல் துறை நவீனமயமாக்கத்துக்கான நிதி ஒதுக்கீடு: மாநிலங்களவையில் மத்திய அமைச்சர் தகவல்
மத்திய ஆயுதப்படைகள், மாநில காவல்துறைகள் நவீனமயமாக்கம் குறித்து மத்திய உள்துறை இணையமைச்சர் திரு ஜி.கிஷன் ரெட்டி, மாநிலங்களவையில் இன்று எழுத்துப்பூர்வமாக தாக்கல் செய்த பதிலில் கூறியதாவது :காவல் துறைகள் நவீனமயமாக்கம் தொடர்ந்து மேற்கொள்ளப்படும். காவல்துறை மற்றும் பொது ஒழுங்கு ஆகியவை இந்திய அரசியல் சாசனத்தின் 7வது பிரிவின் படி மாநிலங்கள் சம்பந்தப்பட்ட விஷயம். ஆனாலும், காவல்துறையை நவீனமயமாக்க மாநிலங்களுக்கு மத்திய நிதியுதவி அளிக்கப்படுகிறது.
இமயமலைப் பகுதி மாநிலங்கள் மற்றும் வடகிழக்கு மாநிலங்களில் காவல்துறை நவீனமயமாக்கத்துக்கு 90:10 என்ற விகிதத்தில் மத்திய நிதி வழங்கப்படுகிறது. 90 சதவீதத்தை மத்திய அரசு வழங்கும். 10 சதவீதத்தை சம்பந்தப்பட்ட மாநிலங்கள் ஏற்கும். இதர மாநிலங்களுக்கு 60:40 என்ற விகிதத்தில் நிதி வழங்கப்படுகிறது.காவல்துறை நவீனமயமாக்க திட்டம் அமலாக்கத்தில் ஏற்பட்டுள்ள முன்னேற்றங்கள் குறித்து தொடர்ந்து மாநில அதிகாரிகளுடன் ஆலோசனை நடத்தப்படுகிறது. மாநில அரசுகளின் திட்டங்களுக்கு ஒப்புதல் அளிக்க உயர்நிலை குழுவும் அமைக்கப்பட்டுள்ளது.எல்லைப் பாதுகாப்பு படை, மத்திய ரிசர்வ் போலீஸ் படை, மத்திய தொழில் பாதுகாப்புப் படை, தேசிய பாதுகாப்புப் படை போன்ற மத்திய ஆயுத படைகளின் நவீனமயமாக்கத்துக்கு கடந்த 2018 ஆம் ஆண்டு முதல் ரூ.1053 கோடி செலவிடப்பட்டுள்ளது.மாநிலங்களின் காவல்துறை நவீனமயமாக்கத்துக்கு கடந்த 2019-20 ஆம் ஆண்டில், ரூ.781.12 கோடி வழங்கப்பட்டது.2020-21ஆம் நிதியாண்டில் மாநிலங்களின் காவல்துறை நவீனமயமாக்கத்துக்கான பட்ஜெட் மதிப்பீடு ரூ.770.76 கோடியாக இருந்தது. ஆனால் மாற்றியமைக்கப்பட்ட பட்ஜெட்டில் ரூ.50 கோடி ஒதுக்கீடு செய்யப்பட்டது. இதில் 4.15 கோடி வழங்கப்பட்டுள்ளது. மாநிலங்களுக்கு ஏற்கனவே வழங்கப்பட்ட தொகை செலவிடப்படாமல் உள்ளதால், புதிதாக நிதி வழங்க முடியவில்லை.எல்லை பாதுகாப்புப்படை நவீன மயமாக்கத்துக்கு கடந்த 2018 ஆம் ஆண்டில் ரூ.282.47 கோடி செலவு செய்ய மத்திய அரசு ஒப்புதல் அளித்தது. நவீன ஆயுதங்கள், தொழில்நுட்பங்கள், குண்டு துளைக்காத உடைகள் எல்லை பாதுகாப்புப் படையினருக்கு வாங்க ஒப்புதல் அளிக்கப்பட்டது.பணிச் சூழல் காரணமாக மன அழுத்தத்துக்கு ஆளாகி மத்திய ஆயுதப்படை அதிகாரிகள் தற்கொலை செய்யும் சம்பவங்கள் குறித்து, காவல்துறை ஆராய்ச்சி மற்றும் மேம்பாட்டு அலுவலகம் கடந்த 2004 ஆம் ஆண்டு ஆய்வு ஒன்றை மேற்கொண்டது. இதே போன்ற ஆய்வை அகமதாபாத் ஐஐஎம் கடந்த 2012 ஆம் ஆண்டு மேற்கொண்டது.
தற்கொலைக்கான காரணங்கள் ஆராயப்பட்டு பணிச் சூழலை மேம்படுத்த பல நடவடிக்கைகள் மேற்கொள்ளப்பட்டன.மத்திய ஆயுதபடையினரின் விடுமுறை மற்றும் பணி மாற்றத்தில் வெளிப்படையான நடைமுறை கொண்டு வரப்பட்டது. காயமடைந்து மருத்துவமனையில் இருந்தால், அது பணியில் இருப்பதாக கணக்கில் கொள்ளப்பட்டது.மத்திய ஆயுதப்படையினரின் குறைகளை கேட்க, அதிகாரிகள் தொடர்ந்து கூட்டங்கள் நடத்துகின்றனர்.ஆயுதப்படையினருக்கு பணி நேரம் ஒழுங்குமுறைப்படுத்தப்பட்டு, போதிய ஓய்வு கிடைப்பது உறுதி செய்யப்பட்டது. இது போன்ற பல நடவடிக்கைகள் மேற்கொள்ளப்பட்டுள்ளன.
இவ்வாறு மத்திய உள்துறை இணையமைச்சர் திரு ஜி.கிஷன் ரெட்டி தெரிவித்தார்.
------
(Visitor Counter : 184
உள்துறை அமைச்சகம்
காந்திநகரில் நாளை  நடைபெறும் மேற்கு மண்டலச் சபையின் 23-வது கூட்டத்திற்கு மத்திய உள்துறை அமைச்சர் தலைமை தாங்குகிறார்
குஜராத், மகாராஷ்டிரா, கோவா மாநிலங்கள் மற்றும் யூனியன் பிரதேசங்களான டாமன் டையு மற்றும் தாத்ரா நாகர் ஹவேலி ஆகியவை அடங்கிய மேற்கு மண்டலச் சபையின் 23-வது கூட்டம் குஜராத் மாநிலம் காந்தி நகரில் நாளை நடைபெறுகிறது. மத்திய உள்துறை அமைச்சர் திரு. ராஜ்நாத் சிங் இந்தக் கூட்டத்திற்குத் தலைமை தாங்குகிறார்.
----
(Visitor Counter : 65
ஜல்சக்தி அமைச்சகம்
ஆறுகள் புனரமைப்பு, தூய்மை பணிகளுக்கான இந்தியாவின் நடவடிக்கைகளுக்கு சர்வதேச வங்கி பாராட்டு
செயற்கை நுண்ணறிவு முதல் உலகத்தரம் வாய்ந்த உள்கட்டமைப்பு மேம்பாடு வரை இந்திய சந்தையில் புதுமையான தொழில்நுட்பங்கள் மற்றும் தீர்வுகளை ஊக்குவிக்க அமெரிக்க நிறுவனங்கள், இந்திய நிறுவனங்களுடன் இணைந்து செயல்பட ஆர்வம் தெரிவித்து வருகின்றன.
உள்கட்டமைப்பு மேம்பாட்டில் கவனம் செலுத்துவது முதல் மக்களுடன் இணைந்து நடத்தை முறைகளில் மாற்றம் ஏற்படுத்துவது வரை இந்திய அரசின் அணுகுமுறையில் பெரும் மாற்றம் நிகழ்ந்திருப்பதாக மறுசீரமைப்பு மற்றும் வளர்ச்சிக்கான சர்வதேச வங்கியின் தண்ணீர் மற்றும் சுகாதாரத்திற்கான மூத்த வல்லுனர் திரு சேவியர் ஷோவே த ப்யோஷன் தெரிவித்துள்ளார்.
தூய கங்கைக்கான தேசிய இயக்கம் மற்றும் கங்கை ஆற்றுப் படுகை மேம்பாடு மற்றும் ஆய்வு மையம் ஆகியவை இணைந்து ஐந்தாவது இந்திய தண்ணீர் தாக்கம் உச்சி மாநாட்டின் ஒரு பகுதியாக நடத்திய டிஜிட்டல் தண்ணீர் நிகழ்ச்சியில் அவர் இதனைத் தெரிவித்தார்.
இந்தியாவில் மேற்கொள்ளப்பட்டு வரும் பணிகளைக் கண்டு தமது வங்கி பெருமை கொள்வதாகவும், பிரச்சனையைப் புரிந்து கொண்டு அதனைத் தீர்க்க வேண்டும் என்றும், இந்த வழியில் இந்தியா பல்வேறு நடவடிக்கைகளை சிறப்பாகச் செயல்படுத்தி வருவதாகவும் அவர் கூறினார்.
இந்தியாவில் தண்ணீர் சம்பந்தமான துறையில் டிஜிட்டல் அடித்தளத்தை உருவாக்க அமெரிக்கா சிறந்த நேச நாடாக அமையும் என்று வாஷிங்டனில் உள்ள இந்திய தூதரகத்தில் பொருளாதார அமைச்சராக செயல்படும் டாக்டர் ரவி கோட்டா தெரிவித்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1680425
பெட்ரோலியம் மற்றம் இயற்கை எரிவாயு அமைச்சகம்
சர்வதேச எரிசக்தி சந்தைகளையும் மாறிவரும் புவிஅரசியல் சூழ்நிலையின் காரணமாக ஏற்படக்கூடிய எரிசக்தி விநியோகத் தடங்கல்களையும் இந்தியா உன்னிப்பாகக் கவனித்து வருகிறது
சர்வதேச எரிசக்தி சந்தைகளையும் மாறிவரும் புவிஅரசியல் சூழ்நிலையின் காரணமாக ஏற்படக்கூடிய எரிசக்தி விநியோகத் தடங்கல்களையும் இந்திய அரசு உன்னிப்பாகக் கவனித்து வருகிறது.
தனது மக்களுக்கு எரிசக்தி நீதியை உறுதி செய்யவும் நிகர பூஜ்ஜிய கரி வாயு உமிழ்வு எதிர்காலத்தை நோக்கிய, முறையான எரிசக்தி மாற்றத்தை உருவாக்கும் நோக்கத்துடனும், நிலையான விலைகளில் தற்போதைய விநியோகங்களை உறுதி செய்வதற்குத் தேவையான நடவடிக்கை எடுக்க இந்தியா தயாராக உள்ளது.
சந்தை ஏற்ற இறக்கங்களை எதிர் கொள்ளவும், கச்சா எண்ணை விலை அதிகரிப்பைத் தணிக்கவும், பெட்ரோலியச் சேமிப்புகளைப் பயன்படுத்தும் முன்முயற்சிகளுக்கு ஆதரவளிக்க இந்தியா உறுதி பூண்டுள்ளது.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1801335
விவசாயத்துறை அமைச்சகம்
‘விவசாயிகள் பங்கேற்பு எங்களின் முன்னுரிமை’ என்ற இயக்கத்தை மத்திய வேளாண் அமைச்சர் திரு நரேந்திர சிங் தோமர் நாளை தொடங்கி வைக்கிறார்
விவசாயிகள் பங்கேற்பு எங்களின் முன்னுரிமை’ என்ற இயக்கத்தின் கீழ், வேளாண் மற்றும் விவசாயிகள் நல அமைச்சகத்தின் செயல்பாடுகளை மத்திய வேளாண் அமைச்சர் திரு நரேந்திர சிங் தோமர் 26.04.2022 அன்று தொடங்கி வைக்கிறார். சுதந்திரத்தின் 75-வது ஆண்டுப் பெருவிழாவின் ஒரு பகுதியாக இந்த இயக்கம் 2022 ஏப்ரல் 25 முதல் 30 வரை நடைபெறும்.
இந்த ஒரு வார கால இயக்கத்தின் போது, வேளாண் மற்றும் விவசாயிகள் நல அமைச்சகமும், அதனுடன் தொடர்புடைய உணவு பதப்படுத்தும் தொழில் நிறுவனங்கள், கால்நடை பராமரிப்பு அமைச்சகம், ஊரக மேம்பாட்டு அமைச்சகம், கூட்டுறவு அமைச்சகம் ஆகியவையும் இணைந்து ஏராளமான விவசாயிகளிடம் அரசின் திட்டங்கள் குறித்த விழிப்புணர்வை ஏற்படுத்தும்.
நாடு முழுவதும் உள்ள மக்கள் சேவை மையங்கள் ஏற்பாடு செய்துள்ள பயிர்க் காப்பீடு குறித்த பயிலரங்கை மத்திய வேளாண் அமைச்சர் தொடங்கி வைப்பார். வர்த்தக அமைச்சகம் உணவு பதனத் தொழில்கள் அமைச்சகம் ஆகியவற்றின் மூலம் ஒரு மாவட்டம், ஒரு உற்பத்திப் பொருள் என்பது குறித்த இணையவழி கருத்தரங்குகள் நடத்தப்படும்.
நாடு முழுவதிலுமிருந்து நேரடியாகவும், இணையம் வழியாகவும் ஒரு கோடிக்கும் அதிகமான விவசாயிகள் இந்த இயக்கத்தில் பங்கேற்பார்கள் என்று எதிர்பார்க்கப்படுகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1819852
சுகாதாரம் மற்றும் குடும்ப நலத்துறை அமைச்சகம்
கொரோனா வைரஸ் தாக்குதலுக்கு எதிராக எடுக்கப்பட்ட நடவடிக்கைகள் குறித்து மாநில, மத்திய நல்வாழ்வுத் துறை அமைச்சர்களுடன் டாக்டர் ஹர்ஷ் வர்தன் காணொலி காட்சி மூலம் கலந்துரையாடினார்
“உங்கள் வரம்பிற்கு உட்பட்ட மாநிலங்களிலும் மத்திய ஆட்சிப் பகுதிகளிலும் கொரோனா வைரஸ் தாக்குதலுக்கு எதிரான நமது போராட்டத்தில் நிலைமையை கட்டுக்குள் வைத்து இருப்பதற்காக உங்கள் அனைவரையும் பாராட்டுகிறேன்” என டாக்டர் ஹர்ஷ் வர்தன் மாநிலங்கள், மத்திய ஆட்சிப் பகுதிகளின் மக்கள் நல்வாழ்வு மற்றும் மருத்துவக் கல்விக்கான அமைச்சர்கள் மற்றும் மூத்த அதிகாரிகளிடம் கூறினார். நாட்டில் கொரோனா வைரஸ் தாக்குதலுக்கு எதிராக எடுக்கப்பட்டு வரும் முன் தயாரிப்பு நிலைகள் மற்றும் மக்கள் நல்வாழ்வுக்கான நடவடிக்கைகள் ஆகியவை குறித்த பரிசீலனை கூட்டத்தின்போது காணொலிக் காட்சியின் மூலம் அவர் இவ்வாறு கூறினார். இந்தக் கலந்துரையாடலின்போது மத்திய அரசின் மக்கள் நல்வாழ்வு அமைச்சகத்தின் துணை அமைச்சர் திரு. அஸ்வினி குமார் சவுபே அவர்களும் உடனிருந்தார்.
இந்த வைரஸ் தாக்குதலின் விளைவாக நாட்டில் இறப்பு விகிதம் 3 சதவீதம் ஆகவும் மீட்பு விகிதம் 20 சதவிதத்திற்கும் அதிகமாகவும் உள்ளது எனவும் டாக்டர் ஹர்ஷ் வர்தன் தெரிவித்தார். அரசாங்கத்தால் மேற்கொள்ளப்படும் கண்காணிப்பு முயற்சிகள் குறித்துப் பேசுகையில், "எங்கள் எதிரி இருக்கும் இடத்தை நாங்கள் அறிவோம். முறையான, தரம் மிக்க, வழிகாட்டலுடன் கூடிய பதில் நடவடிக்கையின் மூலம் இந்த நிலையை வெற்றி கொள்ளும் திறனுடன் நாம் இருக்கிறோம்.” என்றும் அவர் கூறினார்.
“கொரோனா வைரஸ் தாக்குதலுக்கு எதிரான அன்றாடப் போராட்டத்தில் கைகொடுக்கவும், நிலைமை குறித்து பரிசீலிக்கவும் மாநிலங்களுக்கு தொழில்நுட்ப அதிகாரிகளை நாங்கள் அனுப்பியுள்ளோம்” என்றும் அவர் மேலும் கூறினார். இந்த நோய் எதிர்ப்பு சோதனைகள் குறித்த பிரச்சினையில், “சோதனையின் முடிவுகள் இடத்திற்கு இடம் மாறுபடும், அதை நம்ப முடியாது. மேலும், அதன் துல்லியம் குறித்து உலக சுகாதார நிறுவனம் இதுவரை எந்த கருத்தும் தெரிவிக்கவில்லை. ஐ.சி.எம்.ஆர் தனது சொந்த ஆய்வகங்களில் சோதனைகளையும் மற்றும் கருவிகளின் செயல்திறனையும் மதிப்பாய்வு செய்து வருகிறது, விரைவில் புதிய வழிகாட்டுதல்களை அது வழங்கும். ” என்றும் அவர் கூறினார்.
உடல் கவசங்கள், என் 95 முகக்கவசங்கள், சோதனைக் கருவிகள், மருந்துகள், சுவாசக் கட்டுப்பாட்டுக் கருவிகள் ஆகியவற்றின் தேவை மற்றும் தேவையான இருப்பு குறித்து ஒவ்வொரு மாநிலத்துடனும் அவர் கலந்து ஆலோசித்தார். மேலும் இந்த சிக்கலான சூழ்நிலையில் இந்தப் பொருட்களில் பற்றாக்குறை ஏதும் இல்லாத வகையில் மத்திய அரசு உறுதிப்படுத்தும் என்றும் அவர் உறுதியளித்தார்.
(
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
ஜம்மு காஷ்மீரில் கத்துவா, உதம்பூர், ரீசி, ராம்பான், தோடா, கிஷ்ட்வார் ஆகிய 6 மாவட்டங்களில் நடைபெறும் வளர்ச்சிப் பணிகளை மத்திய அமைச்சர் டாக்டர் ஜிதேந்திர சிங் பரிசீலனை செய்தார்
உதம்பூர்- கத்துவா -தோடா ஆகிய நாடாளுமன்றத் தொகுதியில் கோவிட் பெருந்தொற்றையடுத்து இந்த மண்டலத்தில் மேற்கொள்ளப்பட்டு வரும் பல்வேறு தேசிய திட்டங்கள் உட்பட பல வளர்ச்சிப்பணிகள் குறித்து மத்திய அமைச்சர் டாக்டர் ஜிதேந்திர சிங் ஆய்வு செய்தார்.
துணை ஆணையர்கள், மூத்த அதிகாரிகளுடன் நடைபெற்ற மெய்நிகர் கூட்டத்தில் கத்துவா, உதம்பூர், ரீசி, ராம்பான், தோடா, கிஷ்ட்வார் ஆகிய 6 மாவட்டங்களில் தற்போது நடைபெற்று வரும் பல்வேறு திட்டங்களின் நிலை குறித்து அவர் விவாதித்தார். ஒவ்வொரு திட்டம் குறித்தும் விவாதிக்கப்பட்டு பரிசீலனை செய்யப்பட்டு திட்டப் பணிகளை விரைவில் முடிப்பது குறித்து கலந்தாலோசிக்கப்பட்டது.
மாவட்டத்தைப் பொறுத்தவரை முதன்முறையாக உருவாக்கப்படும் விதை பதப்படுத்தும் ஆலைக்கான பணிகள் முடிவடைந்துவிட்டன என்றும், இன்னும் சில வாரங்களில் செயல்படத் துவங்கி விடும் என்றும் தெரிவிக்கப்பட்டது. இதேபோல வட இந்தியாவிலேயே முதன்முறையாக அமைக்கப்படவுள்ள உயிரி தொழில்நுட்ப பூங்காப் பணிகளும் கோவிட் காரணமாக தடைபட்டிருந்தன. தற்போது இந்தப் பணிகளும் முடிவடையும் தருவாயில் உள்ளன. விரைவில் இது செயல்படத் துவங்கும் நிலையில் உள்ளது என்று தெரிவிக்கப்பட்டது. பதன்கோட் ஜம்மு தேசிய நெடுஞ்சாலையில் நான்கு வழிப் பாதையில் இருந்து ஆறு வழி பாதையாக விரிவுபடுத்துவதற்காக ஆய்வு நடத்தப்பட்டு வருவதன் காரணமாக நெடுஞ்சாலை கிராமம் தொடர்பான பணிகள் ஒத்திவைக்கப்பட்டுள்ளன
கத்ரா-தில்லி விரைவு வழிப்பாதையிலான பணிகள் துவங்கி விட்டன. நில ஆர்ஜிதப் பணிகளும் ஆரம்பித்துவிட்டன.
பிரதமர் அலுவலகம்
திரிபுரா மாநிலத்தின் 50-வது நிறுவன தினத்தில் பிரதமர் ஆற்றிய உரையின் முக்கிய அம்சங்கள்
திரிபுராவின் உருவாக்கம் மற்றும் வளர்ச்சிக்கு பங்களித்த மக்களுக்கு வாழ்த்துக்களையும், நன்றியையும் தெரிவித்துக் கொள்கிறேன். இரட்டை எஞ்சின் அரசின் இடைவிடாத முயற்சியின் கீழ் வாய்ப்புகளின் பூமியாக திரிபுரா மாறி வருகிறது. வளர்ச்சியின் அளவுகோல்கள் பலவற்றில் மாநிலம் மிகவும் சிறப்பான செயல்திறனைப் பெற்றுள்ளது. இணைப்பு உள்கட்டமைப்பின் கட்டுமானத்தின் மூலம், வர்த்தக வழித்தடத்தின் மையமாக மாநிலம் வேகமாக மாறி வருகிறது.. இன்று சாலை, ரயில், விமான மற்றும் நீர் வழிகள் திரிபுராவை உலகின் பிற பகுதிகளுடன் இணைக்கின்றன. இரட்டை எஞ்சின் அரசு திரிபுராவின் நீண்டகாலக் கோரிக்கையை நிறைவேற்றி வங்கதேசத்தில் உள்ள சிட்டகாங் கடல் துறைமுகத்துடன் இணைப்பை ஏற்படுத்தியுள்ளது. 2020-ம் ஆண்டில் அகௌரா ஒருங்கிணைந்த சோதனைச் சாவடி மூலம் வங்கதேசத்தில் இருந்து முதல் சரக்குகளை மாநிலம் பெற்றது. மகாராஜா பிர் பிக்ரம் விமான நிலையத்தின் சமீபத்திய விரிவாக்கமும் மாநிலத்தின் வளர்ச்சியில் முக்கிய பங்காற்றும்.
நண்பர்களே, ஏழைகளுக்கு நல்ல வீடுகள் வழங்குவது மற்றும் வீட்டுக் கட்டுமானத்தில் புதிய தொழில்நுட்பத்தைப் பயன்படுத்துவது தொடர்பாக மாநிலத்தில் சிறப்பான பணியாற்றி வருகிறது. இந்த கலங்கரை விளக்கத் திட்டங்கள் ஆறு மாநிலங்களில் நடைபெற்று வருகின்றன, அவற்றில் திரிபுராவும் ஒன்று. கடந்த மூன்று ஆண்டுகளின் பணிகள் ஒரு ஆரம்பம் தான். திரிபுராவின் உண்மையான திறன் இன்னும் உணரப்படவில்லை. நிர்வாகத்தில் வெளிப்படைத்தன்மை முதல் உள்கட்டமைப்பு மேம்பாடு வரையிலான நடவடிக்கைகள், பல தசாப்தங்களுக்கு மாநிலத்தை தயார்படுத்தும். அனைத்து கிராமங்களிலும் அரசு நலத் திட்டப் பயன்கள் மற்றும் வசதிகளை முழு அளவில் செய்வது போன்ற நடவடிக்கைகள் திரிபுரா மக்களின் வாழ்க்கையை எளிதாகவும் சிறப்பாகவும் மாற்றும்.
இந்தியா 100-வது ஆண்டு சுதந்திரத்தை கொண்டாடும் போது, திரிபுரா மாநில அந்தஸ்து பெற்று 75 ஆண்டுகளை நிறைவு செய்யும். புதிய தீர்மானங்கள் மற்றும் புதிய வாய்ப்புகளுக்கான சிறந்த காலம் இது. நமது கடமைகளை நிறைவேற்றி, அமைதியையும், வளர்ச்சியையும் பராமரிக்க உறுதி எடுத்துக் கொள்வோம்.நன்றி!
ஜவுளித்துறை அமைச்சகம்
அரசு மின்னணு சந்தை தளத்தில் 28,374 கைவினைஞர்கள் மற்றும் 1,49,422 நெசவாளர்கள் பதிவு செய்துள்ளனர்
நெசவாளர்கள் மற்றும் கைவினைஞர்களுக்கு சந்தை வாய்ப்புகளை அதிகப்படுத்துவதற்காக அரசு மின்னணு சந்தை தளத்தின் வாயிலாக தங்களது பொருட்களை அரசு துறைகளுக்கு நேரடியாக விற்பனை செய்யும் திட்டம் தொடங்கப்பட்டுள்ளது. அரசு சந்தைகளை அணுகுவதில் சவால்களை சந்தித்து வரும் கைத்தறி மற்றும் கைவினைப் பொருட்கள் துறையில் ஈடுபட்டு வரும் கைவினைஞர்கள், நெசவாளர்கள், சிறிய ரக தொழில்முனைவோர், பெண்கள், பழங்குடி தொழில்முனைவோரின் பங்களிப்பை இந்த முயற்சி அதிகரிக்கும்.
ஆகஸ்ட் 30, 2021 வரை 28,374 கைவினைஞர்கள் மற்றும் 1,49,422 நெசவாளர்கள் இந்தத் தளத்தில் பதிவு செய்துள்ளனர். அரசு மின்னணு சந்தை தளத்தில் விற்பனையாளர்கள் பதிவுசெய்யவும், நெசவாளர்கள் மற்றும் கைவினைஞர்களை இணைக்கும் பணி கடந்த ஜூலை 2020-இல் தொடங்கியது. கைவினை சேவை மையங்களைச் சேர்ந்த 56 அதிகாரிகள் மற்றும் நெசவாளர் சேவை மையங்களைச் சேர்ந்த 28 அதிகாரிகளுக்குப் பயிற்சி அளிக்கப்பட்டது.
கைத்தறிப் பொருட்களுக்காக 28 பிரத்தியேக பிரிவுகள் உருவாக்கப்பட்டுள்ளன. அதே நேரத்தில் கைவினைப் பொருட்களுக்கு 170 பிரிவுகள் உருவாக்கப்பட்டுள்ளன. இந்திய கைத்தறி  மற்றும் கைவினைப் பொருட்களுக்காக  பிரத்தியேக சந்தைத் தளங்கள் உருவாக்கப்பட்டுள்ளன. கைவினைஞர்கள், நெசவாளர்கள், கூட்டுறவு சங்கங்கள், சுய உதவி குழுக்களால் தயாரிக்கப்பட்ட உயர்தர கைவினை மற்றும் கைத்தறிப் பொருட்களை பல்வேறு அரசு துறைகள் வாங்குவதற்கு ஏதுவாக இந்த சந்தைத் தளங்கள் ஏற்படுத்தப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1756422
எஃகுத்துறை அமைச்சகம்
எஃகுத் துறையை கார்பனேற்றம் செய்ய எஃகு அமைச்சகத்தால் அமைக்கப்பட்ட 13 பணிக்குழுக்கள்
எஃகுத்துறையின் கார்பனேற்றம் குறித்து விவாதிக்கவும், பரிந்துரைக்கவும் தொழில்துறை, கல்வியாளர்கள், சிந்தனைக் குழுக்கள், அறிவியல் மற்றும் தொழில்நுட்ப அமைப்புகள், பல்வேறு அமைச்சகங்கள் மற்றும் பிற பங்குதாரர்களை ஈடுபடுத்தி 13 பணிக்குழுக்களை எஃகு அமைச்சகம் அமைத்துள்ளது. திறன்மேம்பாடு பணிக்குழு, பசுமை எஃகு உற்பத்தியை நோக்கி தொழிலாளர்களின் திறன் மேம்பாடு மற்றும் மறுதிறன் மேம்பாடு குறித்த விவாதங்களை மேற்கொள்வதற்காக அமைக்கப்பட்டுள்ளது.
ஸ்கிராப் செய்யப்பட்ட / மறுசுழற்சி செய்யப்பட்ட எஃகு மூலம் உயர் தரமான எஃகை உருவாக்கவும், எஃகு உற்பத்தியாளர்கள் அதைக் கடைப்பிடிப்பதை உறுதி செய்யவும் இந்திய அரசு பல்வேறு நடவடிக்கைகளை எடுத்துள்ளது:
உள்ளீட்டுப் பொருட்களைப் பொருட்படுத்தாமல், பொதுமக்களுக்கு தரமான தயாரிப்பை உறுதி செய்ய எஃகு அமைச்சகம் உறுதிபூண்டுள்ளது.
எஃகு ஸ்கிராப் மறுசுழற்சி கொள்கை, 2019, எஃகு தயாரிப்பில் நிலக்கரி நுகர்வைக் குறைக்க உள்நாட்டில் தயாரிக்கப்பட்ட ஸ்கிராப் கிடைப்பதை அதிகரிக்கிறது.
2021 செப்டம்பர் 23 தேதியிட்ட மோட்டார் வாகனங்கள்  விதிகள், எஃகு துறையில் ஸ்கிராப் கிடைப்பதை அதிகரிக்கும்.
எஃகுத் துறை நவீனமயமாக்கல் மற்றும் விரிவாக்கத் திட்டங்களில் உலகளவில் கிடைக்கக்கூடிய சிறந்த தொழில்நுட்பங்கள் ஏற்றுக்கொள்ளப்பட்டுள்ளன.
பிரதமர் அலுவலகம்
ஒடிசாவின் கஞ்சம் மாவட்டத்தில் நடந்த கோர விபத்தில் உயிரிழந்தவர்களுக்கு பிரதமர் இரங்கல் தெரிவித்துள்ளார்
ஒடிசாவின் கஞ்சம் மாவட்டத்தில் நடந்த கோர விபத்தில் உயிரிழந்தவர்களுக்கு பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார்.
இது குறித்து பிரதமர் வெளியிட்டுள்ள டுவிட்டர் பதிவில்:-
ஒடிசா மாநிலம் கஞ்சம் மாவட்டத்தில் நேரிட்ட விபத்தில் உயிரிழப்பு ஏற்பட்டது குறித்து தாம் கவலை அடைந்ததாக கூறியுள்ளார். இந்த சோகமான தருணத்தில் இறந்தவர்களின் குடும்பத்தினர் குறித்து தமது எண்ணம் இருப்பதாக தெரிவித்துள்ளார். காயமடைந்தவர்கள் விரைவில் குணமடைய தாம் பிரார்த்திப்பதாகவும் பிரதமர் குறிப்பிட்டுள்ளார்.
சுகாதாரம் மற்றும் குடும்ப நலத்துறை அமைச்சகம்
கொவிட் தொற்று உறுதி செய்யப்பட்டவர்களில், 22 சதவீதத்தினருக்கு மட்டுமே மருத்துவ கவனிப்பு தேவை
தற்போது 26 லட்சம் பேர் குணமடைந்துள்ளனர், இது சிகிச்சையில் இருப்பவர்களைவிட 18 லட்சம் அதிகமாகும்
மத்திய அரசின் உத்திகளை, மாநிலங்கள் மற்றும் யூனியன் பிரதேசங்கள் சிறந்த முறையில் செயல்படுத்தி வருவதால், குணம் அடைபவர்களின் எண்ணிக்கை தொடர்ந்து அதிகரித்து வருகிறது. மேலும், உயிரிழப்பு விகிதமும் குறைந்துள்ளது. கடந்த ஐந்து மாதங்களில் கொவிட்-19 தொற்றினால் பாதிக்கப்பட்டவர்களில், 75 சதவீதத்தினர் குணமடைந்துள்ளனர் மீதம் உள்ள 25 சதவீதத்தினர் மருத்துவக் கண்காணிப்பில் உள்ளனர்.
மிதமான மற்றும் நடுத்தர அளவில் கொவிட்-19 தொற்று பாதிப்புடையவர்கள், வீடுகளில் தனிமைப்படுத்தப்படுவதிலிருந்தும், மருத்துவமனைகளிலிருந்தும் குணமடைந்து திரும்பியுள்ளனர். இந்தியாவில் குணமடைந்தவர்களின் எண்ணிக்கை 26 லட்சத்தை நெருங்கியுள்ளது. கடந்த 24 மணி நேரத்தில் மட்டும் 60,177 பேர் குணமடைந்துள்ளனர். இத்துடன் சேர்த்து குணமடையும் தேசிய சராசரியானது 76.28 விழுக்காட்டை எட்டியுள்ளது.
மருத்துவக் கண்காணிப்பில் உள்ளவர்களைவிட சுமார் 3.5 மடங்கு அதிகமான எண்ணிக்கையில் நோயாளிகள் குணமடைந்துள்ளனர். பாதிக்கப்பட்டவர்களின் எண்ணிக்கையில் இது 21.9 விழுக்காடாகும். குணமடைந்தவர்கள் மற்றும் மருத்துவக் கண்காணிப்பில் இருப்பவர்களுக்கு இடையேயான இடைவெளி 18 லட்சத்தைக் கடந்து இன்று 18,41,925 ஆக உள்ளது.
மருத்துவ உள்கட்டமைப்பு வசதிகளை மத்திய அரசு நாடெங்கிலும் தொடர்ந்து அதிகரித்து வருகிறது. இதனால் 1723 பிரத்யேக கொவிட் மருத்துவமனைகளும், 3883 பிரத்யேக கொவிட் கவனிப்பு மையங்களும், 11,689 கொவிட் கவனிப்பு மையங்களும் நமது நாட்டில் அமைக்கப்பட்டுள்ளன. இவற்றின் மூலம் கொவிட் -19 நோயாளிகளுக்கென 15,89,105 தனிமைப்படுத்தப்பட்ட படுக்கைகளும், 2,17,128 ஆக்சிஜன் வசதியுள்ள படுக்கைகளும், 57,380 அவசர சிகிச்சை வசதிக்கான படுக்கைகளும் ஏற்படுத்தப்பட்டுள்ளன. சிறப்பான மருத்துவ வசதிகளால் குணமடைவோர் விகிதம் அதிகரித்து, இறப்பு விகிதம் 1.82 விழுக்காடாக இன்று குறைந்துள்ளது.
-----
(
பாதுகாப்பு அமைச்சகம்
பாதுகாப்புத் தளவாடங்கள் ஏற்றுமதி
மாநிலங்களவையில் கேள்வி ஒன்றுக்கு இன்று எழுத்துப்பூர்வமாக பதிலளித்த பாதுகாப்புத் துறை இணை அமைச்சர் திரு அஜய் பட் கீழ்காணும் விவரங்களை வழங்கினார்.
பாதுகாப்புத் தளவாடங்கள் ஏற்றுமதிகளை ஊக்குவிக்கவும் வர்த்தகம் செய்வதை எளிதாக்குவதை மேம்படுத்தவும் சமீபகாலங்களில் பல்வேறு சீர்திருத்தங்கள்/நடவடிக்கைகளை அரசு எடுத்து வருகிறது.
ஆயுதங்கள் ஏற்றுமதிக்கான நிலையான செயல்பாட்டு வழிகாட்டு முறைகள் எளிமைப்படுத்தப்பட்டு இணையத்தளத்தில் பதிவேற்றப்பட்டுள்ளது. ஏற்றுமதி ஒப்புதல் அனுமதியை செயல்படுத்துவதற்கான முழுமையான ஆன்லைன் தளம் உருவாக்கப்பட்டுள்ளது.
மேற்கண்ட தளத்தில் சமர்ப்பிக்கப்படும் விண்ணப்பங்கள் டிஜிட்டல் முறையில் கையெழுத்திடப்பட்டு ஒப்புதலும் விரைவாக டிஜிட்டல் முறையில் வழங்கப்படுகின்றன. கண்காட்சிகளில் காட்சிப்படுத்துவதற்கான பொருட்களின் ஏற்றுமதிக்கு பங்குதாரர்கள் உடனான ஆலோசனை தேவையில்லை என்று முடிவெடுக்கப்பட்டுள்ளது .
பாதுகாப்பு ஆராய்ச்சி மேம்பாட்டுக் கழகம்  மற்றும் பாதுகாப்புத் தளவாடங்கள் உற்பத்தி செய்யும் பொதுத்துறை நிறுவனங்களின் தலைவர்கள் மற்றும் நிர்வாக இயக்குநர்களுக்கு ஏற்றுமதி வாய்ப்புகளை ஆராய்வதற்கும் சர்வதேச ஒப்பந்தப் புள்ளிகளில் பங்கு பெறுவதற்கும் அதிகாரங்கள் வழங்கப்பட்டுள்ளன.
ஏற்றுமதி தொடர்பான நடவடிக்கைகளை ஒருங்கிணைத்து தொடர் நடவடிக்கைகளை எடுப்பதற்காக பாதுகாப்புத் தளவாடங்கள் உற்பத்தித் துறையில் தனிப் பிரிவு உருவாக்கப்பட்டுள்ளது. பாதுகாப்புத் தளவாடங்கள் ஏற்றுமதிகளை ஊக்குவிப்பதற்காக நட்பு நாடுகளுடன் வலையரங்குகள் தொடர்ந்து நடத்தப்படுகின்றன.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1807608
விவசாயத்துறை அமைச்சகம்
2020-21ம் ஆண்டில் காய்கறிகள் மற்றும் பழங்கள் உற்பத்தி 329.86 மில்லியன் மெட்ரிக் டன்: மத்திய வேளாண் அமைச்சர் தகவல்
2020-21ம் ஆண்டில் காய்கறிகள் மற்றும் பழங்கள் உற்பத்தி 329.86 மில்லியன் மெட்ரிக் டன்கள் இருக்கும் என மதிப்பிடப்பட்டுள்ளதாக மத்திய வேளாண் அமைச்சர் திரு நரேந்திர சிங் தோமர் கூறியுள்ளார்.
2021-ம் ஆண்டை சர்வதேச பழங்கள் மற்றும் காய்கறிகள் ஆண்டாக ஐ.நா அமைப்பு அறிவித்தது. இதை முன்னிட்டு, வேளாண்துறை அமைச்சகம், ஐ.நா வேளாண் அமைப்புடன் இணைந்து நடத்திய ‘‘பழங்கள் மற்றும் காய்கறிகளின் சர்வதேச ஆண்டு 2021’’ நிகழ்ச்சியில், மத்திய வோளாண் அமைச்சர் திரு நரேந்திர சிங் தோமர் பேசியதாவது:
ஆரோக்கியமான உணவு மற்றும் வாழ்க்கை முறைக்கு, பழங்கள் மற்றும் காய்கறிகளின் ஊட்டச்சத்து பயன்கள் குறித்து விழிப்புணர்வை ஏற்படுத்துவதுதான் இந்தாண்டின் கருப் பொருள். மனித ஊட்டச்சத்து, ஆரோக்கியம், உணவு பாதுகாப்பில் பழங்கள் மற்றும் காய்கறிகளின் முக்கிய பங்கு பற்றி விழிப்புணர்வை ஏற்படுத்துவதும், ஐ.நா.வின் நிலையான வளர்ச்சி இலக்குகளை அடைவதும்தான் இந்த கருத்தரங்கின் நோக்கம்.
உலகளாவிய பிரபல வெளிநாட்டு பழங்கள் மற்றும் முக்கிய உள்நாட்டு பழ பயிர்களை நாட்டில் ஊக்குவிக்க 10 வெளிநாட்டு பழ வகைகள், 10 உள்நாட்டு பழவகை பயிர்களை வேளாண் அமைச்சகம் அடையாளம் கண்டுள்ளது. இதற்கான திட்டத்தில் மாநில தோட்டக்கலை துறையினரும் ஈடுபட்டுள்ளனர். நடப்பாண்டில் 8951ஹெக்டேரில் வெளிநாட்டு வகை பழங்களும், 7154 ஹெக்டேரில் உள்நாட்டு பழவகைகளும் பயிரிடப்படும்.
தோட்டக்கலை பயிர்கள் உற்பத்தியில், இந்தியா 2வது பெரிய நாடாக உள்ளது. உலகளாவிய பழங்கள் மற்றும் காய்கறி உற்பத்தியில் 12 சதவீதம் இந்தியாவில் தயாரிக்கப்படுகிறது. 2019-20 நாம் அதிக அளவாக 320.77 மில்லியன் மெட்ரிக் டன்கள் காய்கறி, பழங்களை உற்பத்தி செய்து சாதனை படைத்துள்ளோம். 2020-21ம் ஆண்டில் காய்கறிகள் மற்றும் பழங்கள் உற்பத்தி 329.86 மில்லியன் மெட்ரிக் டன்கள் இருக்கும் என மதிப்பிடப்பட்டள்ளது.
இவ்வாறு மத்திய அமைச்சர் திரு நரேந்திர சிங் தோமர் கூறினார்.
ரெயில்வே அமைச்சகம்
உத்தரப் பிரதேச மாநிலம், பஹ்ராய்ச் – கலிலாபாத் இடையே புதிய ரயில் பாதைக்கு அமைச்சரவை ஒப்புதல்
உத்தரப் பிரதேச மாநிலம், பஹ்ராய்ச் – கலிலாபாத் இடையே புதிய ரயில் பாதைக்குப் பிரதமர் திரு. நரேந்திர மோடி தலைமையில் நடைபெற்ற பொருளாதார விவகாரங்களுக்கான அமைச்சரவைக் குழு ஒப்புதல் அளித்துள்ளது. இந்தப் புதிய அகல ரயில்பாதையின் மொத்த நீளம் 240.26 கி.மீ-ஆக இருக்கும்.
இந்தத் திட்டத்திற்கான மொத்தச் செலவு ரூ.4939.78 கோடி என மதிப்பிடப்பட்டுள்ளது. இந்தத் திட்டம் 2024-25 வாக்கில் நிறைவுபெறும். வடகிழக்கு ரயில்வேயைச் சேர்ந்ததாக இது இருக்கும். ரயில்பாதைக் கட்டுமானத்தின்போது 57.67 லட்சம் மனித நாட்களுக்கு நேரடி வேலைவாய்ப்பு உருவாக்கப்படும்.
இந்தப் பகுதியில் உள்ள மக்களுக்கு ரயில் வசதி கிடைப்பதோடு, சிறுதொழில் நிறுவனங்களின் வளர்ச்சிக்கும் உதவும். நிதி ஆயோக் அடையாளம் கண்டுள்ள முன்னேற விரும்பும் 115 மாவட்டங்களில் இந்த ரயில்பாதை அமையும் பகுதியையொட்டி, பஹ்ராய்ச், பல்ராம்பூர், ஷ்ரவஸ்தி, சித்தார்த் நகர் ஆகியவை இடம் பெற்றுள்ளன.
பிரதமர் அலுவலகம்
ரோமில் ஜி-20 உச்சி மாநாட்டிற்கிடையே இத்தாலி பிரதமர் மரியோ ட்ராகியைப் பிரதமர் சந்தித்தார்
ரோமில் ஜி-20 உச்சி மாநாட்டிற்கிடையே இத்தாலியில் 29, அக்டோபர் 2021ல் இத்தாலிப் பிரதமர் மேன்மைதங்கிய திரு மரியோ ட்ராகியைப் பிரதமர் திரு நரேந்திர மோடி சந்தித்தார். இது அவர்களின் முதன்முறை நேரடி சந்திப்பாகும். உலகளாவிய பெருந்தொற்றிற்கிடையே ஜி-20 உச்சிமாநாட்டை வெற்றிகரமாக நடத்தியதற்காக பிரதமர் ட்ராகியைப் பிரதமர் மோடி பாராட்டினார். க்ளாஸ்கோவில் சிஒபி 26 ஒருங்கிணைப்பிலும் பிரிட்டனின் பங்குதாரராக இத்தாலி உள்ளது.
பருவ நிலை மாற்றத்தால் ஏற்பட்டுள்ள சவால்கள் குறித்தும், சர்வதேச சமூகத்துடன் இணைந்து பணியாற்ற வேண்டியதன் அவசியம் குறித்தும் இரு தலைவர்களும் விவாதித்தனர். இந்தியா மேற்கொண்டிருக்கும் பருவநிலை செயல்பாடுகள் பற்றி எடுத்துரைத்த பிரதமர், பருவநிலை மாற்றத்திற்கான வளர்ச்சியடைந்த நாடுகளின் நிதியாதாரக் கடமைகள் பற்றி வளரும் நாடுகளின் கவலையையும் எடுத்துரைத்தார். 2020 நவம்பரில் நடைபெற்ற இந்தியா-இத்தாலி இணையவழி உச்சிமாநாட்டிற்குப் பின் ஏற்பட்டுள்ள வளர்ச்சிப் போக்குகள் குறித்து இரு தலைவர்களும் ஆய்வு செய்தனர். இந்த உச்சிமாநாட்டில் ஏற்கப்பட்ட செயல்திட்டத்தின் அமலாக்க முன்னேற்றம் பற்றி திருப்தி தெரிவித்தனர்.
இரு நாடுகளுக்கிடையேயான வர்த்தகம் மற்றும் முதலீட்டை குறிப்பாக ஜவுளி, உணவு பதப்படுத்துதல், மோட்டார் வாகன தொழில் புதுப்பிக்கவல்ல எரிசக்தி ஆகிய துறைகளில் மேலும் விரிவாக்கத்திற்கான தங்களின் உறுதிப்பாட்டை இரு தலைவர்களும் வலியுறுத்தினர்.
வாய்ப்புக்கு ஏற்ப விரைவில் இந்தியாவில் அரசுமுறைப் பயணம் மேற்கொள்ள பிரதமர் ட்ராகிக்குப் பிரதமர் மோடி அழைப்புவிடுத்தார்.
மத்திய அமைச்சரவை
உலகளாவிய புத்தாக்க கூட்டுறவு தொடர்பாக இந்தியா-இங்கிலாந்து இடையே புரிந்துணர்வு ஒப்பந்தம்: மத்திய அமைச்சரவை ஒப்புதல்
பிரதமர் திரு.நரேந்திர மோடி தலைமையிலான மத்திய அமைச்சரவை, உலகளாவிய புத்தாக்க கூட்டுறவு தொடர்பாக, இந்தியாவும், இங்கிலாந்தும் மேற்கொண்டுள்ள புரிந்துணர்வு ஒப்பந்தத்திற்கு பின்னேற்பு ஒப்புதல் அளித்துள்ளது. இந்திய அரசின் வெளியுறவு அமைச்சகமும், இங்கிலாந்து நாட்டின் அயலுறவு, காமன்வெல்த் மற்றும் வளர்ச்சி அலுவலகமும் இந்த ஒப்பந்தத்தில் கையெழுத்திட்டுள்ளன.
இந்தப் புரிந்துணர்வு ஒப்பந்தம், மூன்றாம் உலக நாடுகளில் தமது புத்தாக்க முயற்சிகளை விரிவுபடுத்த இந்திய ஆய்வாளர்களுக்கு உதவும். இதன் மூலம் அவர்கள் புதிய சந்தைகளைக் கண்டறியவும், தற்சார்புடன் செயல்படவும் இயலும். இந்தியாவில் புத்தாக்க சுற்றுச்சூழல் அமைப்புக்கும் இது பங்களிக்கும்.
•••••
((